Eestlasel oli juba raha, ta jätkas otse  õhinal selle korjamist, ja raha oli see tegur, mis kõvendas ta usku endasse ning oma jõusse ja kasvatas ta rahvuslikku iseteadvust. See oma tuumas puhtmaterialistlik varakorjamiskirg ja võimutahe oli oma kaugemas ulatuses ometi idealistlik. Selles oli palju hoogu ja julget riski, see valmis­tas sõna otseses mõttes teed meie omariiklusele. K. Pätsi poolt organiseeritud rünnak Tallinna saksa linnavalitsusele, mis aastal 1904 lõppes täieliku võiduga, tähistas esimest suurt sammu eestlase polii­tilise võimu juurde  tuleku ja iseseisvumise teel.